Muri Serviani
Muri Serviani vel Murus Servii Tullii est murus Romae antiquae, cuius multae reliquiae exstant. In litteris Romanis saepe simpliciter agger vocatur. Romani murum Servio Tullio rege aedificatum esse voluerunt, Tarquinio Superbo regnante iterum confirmatum et in regione Aggeris Tarquinii in altum factum. Reliquiae adhuc visibiles autem a saeculo quarto a.C.n. repetunt. Titus Livius narrat Censores anno 378 a.C.n. iussisse, ut murus aedificaretur, postquam urbs paucis annis ante a Celtis expugnata erat. Qui murus pluribus locis vestigia muri antiquioris sequitur.